Návrh ROZHODNUTIE RADY o schválení stanoviska, ktoré má Únia prijať v rámci Podvýboru pre sanitárne a fytosanitárne otázky, Podvýboru pre clá a Podvýboru pre zemepisné označenia zriadených Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej, pokiaľ ide o prijatie rokovacieho poriadku Podvýboru pre sanitárne a fytosanitárne otázky, Podvýboru pre clá a Podvýboru pre zemepisné označenia /* COM/2014/0727 final - 2014/0348 (NLE) */





DÔVODOVÁ SPRÁVA 1. KONTEXT NÁVRHU Pripojený návrh predstavuje právny nástroj na schválenie stanoviska Únie pri prijímaní opatrení v rámci Podvýboru pre sanitárne a fytosanitárne otázky, Podvýboru pre clá a Podvýboru pre zemepisné označenia zriadených Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínka na strane druhej, („dohoda“), pokiaľ ide o prijatie rokovacieho poriadku Podvýboru pre sanitárne a fytosanitárne otázky, Podvýboru pre clá a Podvýboru pre zemepisné označenia. Rada 16. júna 2014 prijala rozhodnutie[1] o podpise v mene Európskej únie a Európskeho spoločenstva pre atómovú energiu a ich členských štátov a o predbežnom vykonávaní určitých ustanovení dohody, vrátane jej časti o prehĺbenej a komplexnej zóne voľného obchodu (DCFTA). Dohoda bola následne podpísaná v Bruseli 27. júna 2014 v rámci Európskej rady. Gruzínsko ratifikovalo dohodu 18. júla 2014 a v tom istom mesiaci zároveň s Európskou úniou ukončilo príslušné oznamovacie postupy. Následne v súlade s článkom 431 dohody sa určité jej ustanovenia (uvedené v článku 3 rozhodnutia Rady o podpise a predbežnom vykonávaní dohody s Gruzínskom zo 16. júna 2014) vykonávajú predbežne od 1. septembra 2014, až kým ju neratifikujú členské štáty EÚ. Na základe dohody bol zriadený Podvýbor pre sanitárne a fytosanitárne otázky, Podvýbor pre clá a Podvýbor pre zemepisné označenia. Tieto podvýbory majú monitorovať vykonávanie časti DCFTA dohody a riešiť súvisiace otázky. Podvýbory musia prijať rokovací poriadok. Prvé zasadnutia podvýborov sa podľa očakávaní uskutočnia začiatkom roku 2015. Rokovacie poriadky týchto podvýborov pripojené k tomuto návrhu vychádzajú z postupu Výboru pre pridruženie. 2. VÝSLEDKY ROKOVANÍ V článku 65 dohody sa stanovuje, že Podvýbor pre sanitárne a fytosanitárne otázky na svojom prvom zasadnutí prijme rokovací poriadok. Zasadnutie Podvýboru pre sanitárne a fytosanitárne otázky sa uskutoční začiatkom roku 2015. V súvislosti s týmto prvým zasadnutím je potrebné vypracovať stanovisko Únie k návrhu rokovacieho poriadku uvedeného podvýboru. Pripojený rokovací poriadok je výsledkom rokovaní s Gruzínskom. Článkom 74 dohody sa zriaďuje Podvýbor pre clá. V tom istom článku sa stanovuje, že uvedený podvýbor by mal prijať rokovací poriadok. Prvé zasadnutie sa podľa očakávaní uskutoční začiatkom roku 2015. Preto je potrebné vypracovať stanovisko Únie k rokovaciemu poriadku uvedeného podvýboru. Pripojený rokovací poriadok je výsledkom rokovaní s Gruzínskom. Článkom 179 dohody sa zriaďuje Podvýbor pre zemepisné označenia. V tom istom článku sa stanovuje, že uvedený podvýbor by mal prijať rokovací poriadok. Prvé zasadnutie sa podľa očakávaní uskutoční začiatkom roku 2015. Preto je potrebné vypracovať stanovisko Únie k rokovaciemu poriadku uvedeného podvýboru. Pripojený rokovací poriadok je výsledkom rokovaní s Gruzínskom. 3. PRÁVNE PRVKY NÁVRHU Právnym základom na schválenie stanoviska, ktoré má Únia prijať v podvýboroch zriadených na základe Dohody o pridružení medzi EÚ a Gruzínskom, je pre Úniu Zmluva o fungovaní Európskej únie, a najmä jej článok 207 ods. 4 v spojení s článkom 218 ods. 9. Vzhľadom na uvedené výsledky rokovaní na základe článku 207 ods. 4 a článku 218 ods. 9 ZFEÚ Európska komisia navrhuje, aby Rada prijala rozhodnutie o schválení stanoviska, ktoré má Únia prijať na zasadnutí Podvýboru pre sanitárne a fytosanitárne otázky EÚ a Gruzínska, Podvýboru pre clá EÚ a Gruzínska a Podvýboru pre zemepisné označenia EÚ a Gruzínska, pokiaľ ide o ich rokovacie poriadky. 2014/0348 (NLE) Návrh ROZHODNUTIE RADY o schválení stanoviska, ktoré má Únia prijať v rámci Podvýboru pre sanitárne a fytosanitárne otázky, Podvýboru pre clá a Podvýboru pre zemepisné označenia zriadených Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej, pokiaľ ide o prijatie rokovacieho poriadku Podvýboru pre sanitárne a fytosanitárne otázky, Podvýboru pre clá a Podvýboru pre zemepisné označenia RADA EURÓPSKEJ ÚNIE, So zreteľom na Zmluvu o fungovaní Európskej únie, a najmä jej článok 207 ods. 4 prvý pododsek v spojení s článkom 218 ods. 9, so zreteľom na návrh Európskej komisie, keďže: (1) V článku 431 ods. 3 a ods. 4 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej („dohoda“) sa stanovuje predbežné vykonávanie dohody v čiastočnom rozsahu. (2) V článku 3 rozhodnutia Rady 2014/494/EÚ[2] zo 16. júna 2014 sa uvádzajú ustanovenia dohody, ktoré sa majú predbežne uplatňovať vrátane ustanovení o zriadení a fungovaní Podvýboru pre sanitárne a fytosanitárne otázky, Podvýboru pre clá a Podvýboru pre zemepisné označenia. (3) V článku 65 dohody sa stanovuje, že Podvýbor pre sanitárne a fytosanitárne otázky by mal na svojom prvom zasadnutí prijať rokovací poriadok. (4) V článku 74 ods. 3 dohody sa stanovuje, že Podvýbor pre clá by mal prijať rokovací poriadok, (5) V článku 179 ods. 2 dohody sa stanovuje, že Podvýbor pre zemepisné označenia by mal prijať rokovací poriadok. (6) Preto je vhodné určiť stanovisko Únie, pokiaľ ide o prijatie rokovacieho poriadku uvedených podvýborov, PRIJALA TOTO ROZHODNUTIE: Článok 1 1. Stanovisko, ktoré má prijať Únia v rámci Podvýboru pre sanitárne a fytosanitárne otázky zriadeného článkom 65 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej, pokiaľ ide o prijatie rokovacieho poriadku Podvýboru pre sanitárne a fytosanitárne otázky, vychádza z návrhu rozhodnutia uvedeného podvýboru pripojeného k tomuto rozhodnutiu. 2. Menšie zmeny v návrhu rozhodnutí môžu schváliť zástupcovia Únie v Podvýbore pre sanitárne a fytosanitárne otázky bez ďalšieho rozhodnutia Rady. Článok 2 1. Stanovisko, ktoré má prijať Únia v rámci Podvýboru pre clá zriadeného článkom 74 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej, pokiaľ ide o prijatie rokovacieho poriadku Podvýboru pre clá, vychádza z návrhu rozhodnutia uvedeného podvýboru pripojeného k tomuto rozhodnutiu. 2. Menšie zmeny v návrhu rozhodnutí môžu schváliť zástupcovia Únie v Podvýbore pre clá bez ďalšieho rozhodnutia Rady. Článok 3 1. Stanovisko, ktoré má prijať Únia v rámci Podvýboru pre zemepisné označenia zriadeného článkom 179 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej, pokiaľ ide o prijatie rokovacieho poriadku Podvýboru pre zemepisné označenia, vychádza z návrhu rozhodnutia uvedeného podvýboru pripojeného k tomuto rozhodnutiu. 2. Menšie zmeny v návrhu rozhodnutí môžu schváliť zástupcovia Únie v Podvýbore pre zemepisné označenia bez ďalšieho rozhodnutia Rady. Článok 4 Toto rozhodnutie nadobúda účinnosť dňom jeho prijatia. V Bruseli Za Radu predseda [1] Ú. v. EÚ L 261, 30.8.2014, s. 1. [2] Rozhodnutie Rady zo 16. júna 2014 o podpise v mene Európskej únie a o predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej (Ú. v. EÚ L 261, 30.8.2014, s. 1). PRÍLOHA NÁVRH ROZHODNUTIE Podvýboru pre sanitárne a fytosanitárne otázky EÚ a GRUZÍNSKA č. 1/2015 z … 2015, ktorým sa prijíma jeho rokovací poriadok PODVÝBOR PRE SANITÁRNE A FYTOSANITÁRNE OTÁZKY EÚ A GRUZÍNSKA, so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej, („dohoda“), a najmä na jej článok 65, keďže: (1) Od 1. septembra 2014 sa predbežne vykonávajú časti dohody v súlade s jej článkom 431. (2) V článku 65 dohody sa stanovuje, že Podvýbor pre sanitárne a fytosanitárne otázky by mal zvážiť akúkoľvek záležitosť, ktorá sa týka vykonávania kapitoly 4 (Sanitárne a fytosanitárne opatrenia) hlavy IV (Obchod a záležitosti súvisiace s obchodom) uvedenej dohody. (3) V článku 65 ods. 5 dohody sa stanovuje, že Podvýbor pre sanitárne a fytosanitárne otázky by mal prijať rokovací poriadok, ROZHODOL TAKTO: Článok 1 Týmto sa prijíma rokovací poriadok Podvýboru pre sanitárne a fytosanitárne otázky stanovený v dodatku. Článok 2 Toto rozhodnutie nadobúda účinnosť dňom jeho prijatia. V..., .... || Za Podvýbor pre sanitárne a fytosanitárne otázky || predseda Dodatok Rokovací poriadok podvýboru pre sanitárne a fytosanitárne opatrenia EÚ a Gruzínska Článok 1 Všeobecné ustanovenia 1. Podvýbor pre sanitárne a fytosanitárne opatrenia zriadený v súlade s článkom 65 ods. 1 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej („dohoda“) pomáha na zasadnutiach Výboru pre pridruženie v zložení pre otázky obchodu, ako sa stanovuje v článku 408 ods. 4 hlavy IV dohody, pri plnení jeho povinností. 2. Podvýbor pre sanitárne a fytosanitárne otázky vykonáva úlohy stanovené v článku 65 ods. 2 dohody týkajúce sa cieľov kapitoly 4 hlavy IV stanovených v článku 50 dohody. 3. Podvýbor pre sanitárne a fytosanitárne otázky sa skladá zo zástupcov Európskej komisie a Gruzínska zodpovedných za sanitárne a fytosanitárne otázky. 4. Zástupca Európskej komisie alebo Gruzínska zodpovedný za obchod a záležitosti súvisiace s obchodom vykonáva funkciu predsedu v súlade s nižšie uvedeným článkom 2. 5. Zmluvné strany v tomto rokovacom poriadku sú vymedzené podľa ustanovenia v článku 428 dohody. Článok 2 Predsedníctvo Zmluvné strany budú striedavo predsedať Podvýboru pre sanitárne a fytosanitárne otázky počas obdobia 12 mesiacov. Prvé obdobie sa začína dňom prvého zasadnutia Rady pre pridruženie a končí sa 31. decembra toho istého roku. Článok 3 Zasadnutia 1. Pokiaľ sa zmluvné strany nedohodnú inak, Podvýbor pre sanitárne a fytosanitárne otázky sa zíde do troch mesiacov po nadobudnutí platnosti tejto dohody a na požiadanie niektorej zo zmluvných strán, najmenej však raz ročne. 2. Každé zasadnutie Podvýbor pre sanitárne a fytosanitárne otázky zvoláva predseda v deň a na mieste, na ktorých sa zmluvné strany dohodli. Predseda Podvýboru pre sanitárne a fytosanitárne otázky vydá oznámenie o zvolaní zasadnutia najneskôr 28 kalendárnych dní pred začiatkom zasadnutia, pokiaľ sa zmluvné strany nedohodnú inak. 3. Pokiaľ je to možné, pravidelné zasadnutie Podvýboru pre sanitárne a fytosanitárne otázky sa zvolá v dostatočnom predstihu pred pravidelným zasadnutím Výboru pre pridruženie v zložení pre otázky obchodu. 4. Zasadnutia Podvýboru pre sanitárne a fytosanitárne otázky sa môžu uskutočniť s použitím všetkých dohodnutých technických prostriedkov, ako napríklad videokonferencie alebo audiokonferencie. 5. Medzi zasadnutiami môže Podvýbor pre sanitárne a fytosanitárne otázky riešiť akékoľvek záležitosti prostredníctvom korešpondencie. Článok 4 Delegácie Pred každým zasadnutím sú zmluvné strany informované prostredníctvom sekretariátu o plánovanom zložení delegácií každej zmluvnej strany, ktoré sa zúčastňujú na zasadnutí. Článok 5 Sekretariát 1. Úradník Európskej komisie a úradník Gruzínska plnia spoločne funkciu tajomníkov Podvýboru pre sanitárne a fytosanitárne otázky a spoločne vykonávajú kancelárske úlohy v duchu vzájomnej dôvery a spolupráce. 2. Sekretariát zasadnutia Výboru pre pridruženie v zložení pre otázky obchodu je informovaný o všetkých rozhodnutiach, stanoviskách, odporúčaniach, správach a iných dohodnutých opatreniach Podvýboru pre sanitárne a fytosanitárne otázky. Článok 6 Korešpondencia 1. Korešpondencia adresovaná Podvýboru pre sanitárne a fytosanitárne otázky sa posiela tajomníkovi niektorej zo zmluvných strán, ktorý následne informuje druhého tajomníka. 2. Sekretariát zabezpečí, aby sa korešpondencia adresovaná Podvýboru pre sanitárne a fytosanitárne otázky postúpila predsedovi Podvýboru pre sanitárne a fytosanitárne otázky a aby sa v prípade potreby rozposlala ako dokumenty uvedené v článku 7 tohto rokovacieho poriadku. 3. Korešpondenciu predsedu Podvýboru pre sanitárne a fytosanitárne otázky posiela sekretariát adresátom zmluvných strán v mene predsedu Podvýboru pre sanitárne a fytosanitárne otázky. Táto korešpondencia sa v prípade potreby rozpošle podľa ustanovenia v článku 7 tohto rokovacieho poriadku. Článok 7 Dokumenty 1. Dokumenty rozposielajú tajomníci Podvýboru pre sanitárne a fytosanitárne otázky. 2. Zmluvná strana zašle svoje dokumenty svojmu tajomníkovi. Tajomník zašle tieto dokumenty tajomníkovi druhej zmluvnej strany. 3. Tajomník Únie rozposiela dokumenty zodpovedným zástupcom Únie a kópiu takejto korešpondencie systematicky zasiela tajomníkovi Gruzínska a tajomníkom Výboru pre pridruženie v zložení pre otázky obchodu. 4. Tajomník Únie rozposiela dokumenty zodpovedným zástupcom Gruzínska a kópiu takejto korešpondencie systematicky zasiela tajomníkovi Únie a tajomníkom Výboru pre pridruženie v zložení pre otázky obchodu. 5. Tajomníci Podvýboru pre sanitárne a fytosanitárne otázky pôsobia ako kontaktné osoby na výmenu informácií stanovených v článku 58 uvedenej dohody. Článok 8 Dôvernosť Pokiaľ zmluvné strany nerozhodnú inak, zasadnutia Podvýboru pre sanitárne a fytosanitárne otázky sú neverejné. Ak zmluvná strana predloží Podvýboru pre sanitárne a fytosanitárne otázky informácie označené ako dôverné, druhá zmluvná strana zaobchádza s takýmito informáciami ako s dôvernými informáciami. Článok 9 Program zasadnutí 1. Sekretariát Podvýboru pre sanitárne a fytosanitárne otázky vypracuje predbežný program každého zasadnutia, ako aj návrh operatívnych záverov stanovených v článku 10, a to na základe návrhov zmluvných strán. Predbežný program rokovania obsahuje body, v súvislosti s ktorými dostal sekretariát Podvýboru pre sanitárne a fytosanitárne otázky žiadosť o zaradenie do programu od jednej zo zmluvných strán spolu s príslušnými dokumentmi najneskôr 21 kalendárnych dní pred dňom konania zasadnutia. 2. Predbežný program spolu s príslušnými dokumentmi sa rozposiela v súlade s ustanovením v článku 7 najneskôr 15 kalendárnych dní pred začiatkom zasadnutia. 3. Podvýbor pre sanitárne a fytosanitárne otázky prijíma program na začiatku každého zasadnutia. Do programu možno zaradiť aj body, ktoré nie sú uvedené v predbežnom programe, ak sa tak zmluvné strany dohodnú. 4. Predseda zasadnutia Podvýboru pre sanitárne a fytosanitárne otázky môže na základe súhlasu druhej zmluvnej strany pozvať zástupcov iných orgánov zmluvných strán alebo nezávislých expertov v danej oblasti na báze ad hoc, aby sa zúčastnili na jeho zasadnutiach s cieľom poskytnúť informácie o konkrétnych témach. Zmluvné strany zabezpečia, aby uvedení pozorovatelia alebo experti rešpektovali všetky požiadavky dôvernosti. 5. Predseda zasadnutia Podvýboru pre sanitárne a fytosanitárne otázky môže po konzultáciách so zmluvnými stranami skrátiť lehoty uvedené v odsekoch 1 a 2 s cieľom zohľadniť osobitné požiadavky. Článok 10 Zápisnica a operatívne závery 1. Návrh zápisnice z každého zasadnutia vypracujú obidvaja tajomníci spoločne. 2. V zápisnici sa spravidla vo vzťahu ku každému bodu programu uvádzajú tieto informácie: a) účastníci zasadnutia, úradníci, ktorí ich sprevádzali a prípadní pozorovatelia alebo experti, ktorí sa zúčastnili na zasadnutí; b) dokumenty predložené Podvýboru pre sanitárne a fytosanitárne otázky; c) vyhlásenia, ktoré sa zaznamenali na požiadanie Podvýboru pre sanitárne a fytosanitárne otázky; ako aj d) operatívne závery zo zasadnutia podľa ustanovenia v odseku 4. 3. Návrh zápisnice sa predloží na schválenie Podvýboru pre sanitárne a fytosanitárne otázky. Zápisnicu je potrebné schváliť do 28 kalendárnych dní po každom zasadnutí Podvýboru pre sanitárne a fytosanitárne otázky. Overená kópia sa zašle všetkým adresátom uvedeným v článku 7 tohto rokovacieho poriadku. 4. Návrh operatívnych záverov z každého zasadnutia vypracuje tajomník Podvýboru pre sanitárne a fytosanitárne otázky predsedajúcej zmluvnej strany a spolu s programom ho rozpošle zmluvným stranám, zvyčajne najneskôr 15 kalendárnych dní pred začiatkom zasadnutia. Tento návrh sa v priebehu zasadnutia aktualizuje tak, aby na konci zasadnutia Podvýbor pre sanitárne a fytosanitárne otázky, pokiaľ nie je dohodnuté inak, prijal operatívne závery, v ktorých sa odzrkadľujú následné opatrenia, na ktorých sa zmluvné strany dohodli. Po schválení sa operatívne závery pripoja k zápisnici a ich vykonávanie sa preskúma počas nasledujúceho zasadnutia Podvýboru pre sanitárne a fytosanitárne otázky. Na tento účel Podvýbor pre sanitárne a fytosanitárne otázky prijme vzor, ktorý umožní vysledovať každé opatrenie podľa konkrétnej lehoty. Článok 11 Rozhodnutia a odporúčania 1. Podvýbor pre sanitárne a fytosanitárne otázky prijíma rozhodnutia, stanoviská, odporúčania, správy a spoločné opatrenia, ako sa stanovuje v článku 65 dohody. Tieto rozhodnutia, stanoviská, odporúčania, správy a spoločné opatrenia sa prijímajú na základe konsenzu medzi zmluvnými stranami po ukončení príslušných vnútorných postupov na ich prijatie. Rozhodnutia sú pre zmluvné strany záväzné a zmluvné strany prijmú náležité opatrenia potrebné na ich vykonanie. 2. Každé rozhodnutie, stanovisko, odporúčanie alebo správu podpíše predseda a overia obaja tajomníci. Bez toho, aby bol dotknutý odsek 3, podpíše predseda tieto dokumenty počas zasadnutia, na ktorom bolo príslušné rozhodnutie, stanovisko, odporúčanie alebo správa prijaté. 3. Podvýbor pre sanitárne a fytosanitárne otázky môže prijímať rozhodnutia, vydávať odporúčania a prijímať stanoviská alebo správy písomným postupom po ukončení príslušných vnútorných postupov, ak sa tak strany dohodnú. Písomný postup pozostáva z úradnej výmeny nót medzi oboma tajomníkmi, ktorí konajú v zmysle dohody zmluvných strán. Na tento účel sa text návrhu rozpošle podľa článku 7 v lehote najmenej 21 kalendárnych dní, počas ktorej sa musia oznámiť akékoľvek výhrady alebo zmeny. Predseda Podvýboru pre sanitárne a fytosanitárne otázky môže po konzultáciách so zmluvnými stranami skrátiť lehoty uvedené v tomto odseku s cieľom zohľadniť osobitné požiadavky. Po schválení textu rozhodnutie, stanovisko, odporúčanie alebo správu podpíše predseda a overia obaja tajomníci. 4. Akty Podvýboru pre sanitárne a fytosanitárne otázky sa nazývajú „rozhodnutie“, „stanovisko“, „odporúčanie“ alebo „správa“. Každé rozhodnutie nadobúda účinnosť dňom jeho prijatia, pokiaľ sa v rozhodnutí nestanovuje inak. 5. Rozhodnutia, stanoviská, odporúčania alebo správy sa rozpošlú obom zmluvným stranám. 6. Každá zmluvná strana sa môže rozhodnúť uverejniť rozhodnutia, stanoviská a odporúčania Podvýboru pre sanitárne a fytosanitárne otázky vo svojej príslušnej úradnej publikácii. Článok 12 Správy Podvýbor pre sanitárne a fytosanitárne otázky predloží správu o svojej činnosti, ako aj o činnosti technických pracovných skupín ad hoc zriadených Podvýborom pre sanitárne a fytosanitárne otázky na zasadnutí Výboru pre pridruženie v zložení pre otázky obchodu. Správu treba predložiť 25 dní pred pravidelným zasadnutím Výboru pre pridruženie v zložení pre otázky obchodu. Článok 13 Jazyky 1. Úradnými jazykmi Podvýboru pre sanitárne a fytosanitárne otázky sú angličtina a gruzínčina. 2. Pokiaľ sa nerozhodne inak, rokovania Podvýboru pre sanitárne a fytosanitárne otázky vychádzajú z dokumentácie vyhotovenej v týchto jazykoch. Článok 14 Výdavky 1. Každá zmluvná strana uhradí všetky výdavky, ktoré jej vznikli v dôsledku účasti na zasadnutiach Podvýboru pre sanitárne a fytosanitárne otázky, a to tak výdavky na personál, cestovné náklady a diéty, ako aj poštovné a telekomunikačné výdavky. 2. Výdavky v súvislosti s organizáciou zasadnutí a rozmnožovaním dokumentov hradí zmluvná strana, ktorá je organizátorom zasadnutia. 3. Výdavky na tlmočenie počas zasadnutí a na preklad dokumentov do angličtiny a gruzínčiny alebo z angličtiny a gruzínčiny podľa článku 13 ods. 1 tohto rokovacieho poriadku hradí zmluvná strana, ktorá je organizátorom zasadnutia. Tlmočenie a preklad do alebo z iných jazykov hradí priamo žiadajúca zmluvná strana. Článok 15 Zmeny rokovacieho poriadku Tento rokovací poriadok sa môže zmeniť rozhodnutím Podvýboru pre sanitárne a fytosanitárne otázky v súlade s článkom 65 ods. 5. Článok 16 Technické pracovné skupiny a skupiny ad hoc 1. Podvýbor pre sanitárne a fytosanitárne otázky môže na základe rozhodnutia podľa článku 65 ods. 6 dohody podľa potreby vytvoriť alebo zrušiť technické pracovné skupiny alebo pracovné skupiny ad hoc vrátane vedeckých skupín a expertných skupín. 2. Členstvo v takýchto skupinách ad hoc nemusí byť obmedzené len na zástupcov zmluvných strán. Zmluvné strany zabezpečia, aby členovia ktorejkoľvek skupiny vytvorenej Podvýborom pre sanitárne a fytosanitárne otázky dodržiavali i rešpektovali všetky príslušné požiadavky dôvernosti. 3. Pokiaľ sa nerozhodne inak, skupiny vytvorené Podvýborom pre sanitárne a fytosanitárne otázky podliehajú právomoci Podvýboru pre sanitárne a fytosanitárne otázky, ktorému podávajú správy. 4. Zasadnutia pracovných skupín sa môžu konať podľa potreby buď osobne alebo napríklad prostredníctvom videokonferencie, či audiokonferencie. 5. Sekretariátu Podvýboru pre sanitárne a fytosanitárne otázky sa zasiela kópia všetkej súvisiacej korešpondencie, dokumentov a oznámení, ktoré sa týkajú činností pracovných skupín. 6. Pracovné skupiny majú právomoc písomne vydávať odporúčania Podvýboru pre sanitárne a fytosanitárne otázky. Odporúčania sa vydávajú na základe konsenzu a oznamujú sa predsedovi Podvýboru pre sanitárne a fytosanitárne otázky, ktorý ich rozpošle podľa ustanovenia v článku 7. 7. Súčasný rokovací poriadok platí mutatis mutandis pre všetky technické pracovné skupiny alebo pracovné skupiny ad hoc vytvorené Podvýborom pre sanitárne a fytosanitárne otázky, pokiaľ sa v tomto článku nestanovuje inak. Odkazy na zasadnutie Výboru pre pridruženie v zložení pre otázky obchodu sa vykladajú ako odkazy na Podvýbor pre sanitárne a fytosanitárne otázky. NÁVRH ROZHODNUTIE PODVÝBORU PRE CLÁ EÚ A GRUZÍNSKA č. 1/2015 z .. 2015, ktorým sa prijíma jeho rokovací poriadok PODVÝBOR PRE CLÁ EÚ A GRUZÍNSKA, so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej, („dohoda“), a najmä na jej článok 74, keďže: (1) Od 1. septembra 2014 sa predbežne vykonávajú časti dohody v súlade s jej článkom 431. (2) V článku 74 dohody sa stanovuje, že Podvýbor pre clá monitoruje vykonávanie a správu kapitoly 5 (Uľahčenia v rámci colnej oblasti a obchodu) hlavy V (Obchod a záležitosti súvisiace s obchodom) dohody. (3) V článku 74 ods. 3 písm. e) dohody sa stanovuje, že Podvýbor pre sanitárne a fytosanitárne otázky by mal prijať rokovací poriadok, ROZHODOL TAKTO: Článok 1 Týmto sa prijíma rokovací poriadok Podvýboru pre sanitárne a fytosanitárne otázky stanovený v dodatku. Článok 2 Toto rozhodnutie nadobúda účinnosť dňom jeho prijatia. V …, … || Za Podvýbor pre sanitárne a fytosanitárne otázky || predseda Dodatok Rokovací poriadok colného Podvýboru pre clá EÚ a Gruzínska Článok 1 Všeobecné ustanovenia 1. Podvýbor pre clá EÚ a Gruzínska zriadený v súlade s článkom 74 ods. 1 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej („dohoda“) plní svoje úlohy podľa článku 74 ods. 2 a 3 dohody. 2. Podvýbor pre clá sa skladá zo zástupcov Európskej komisie a Gruzínska zodpovedných za clá a otázky súvisiace s clami. 3. Zástupca Európskej komisie alebo Gruzínska zodpovedný za clá a otázky súvisiace s clami vykonáva funkciu predsedu v súlade s nižšie uvedeným článkom 2. 4. Zmluvné strany v tomto rokovacom poriadku sú vymedzené podľa ustanovenia v článku 428 dohody. Článok 2 Predsedníctvo Zmluvné strany budú striedavo predsedať Podvýboru pre clá počas obdobia 12 mesiacov. Prvé obdobie sa začína dňom prvého zasadnutia Rady pre pridruženie a končí sa 31. decembra toho istého roku. Článok 3 Zasadnutia 1. Pokiaľ sa zmluvné strany nedohodnú inak, Podvýbor pre clá sa zíde raz ročne na požiadanie niektorej zo zmluvných strán. 2. Každé zasadnutie Podvýboru pre clá zvoláva predseda v deň a na mieste, na ktorých sa zmluvné strany dohodli. Predseda Podvýboru pre clá vydá oznámenie o zvolaní zasadnutia najneskôr 28 kalendárnych dní pred začiatkom zasadnutia, pokiaľ sa zmluvné strany nedohodnú inak. 3. Zasadnutia Podvýboru pre clá sa môžu uskutočniť s použitím všetkých dohodnutých technických prostriedkov, ako napríklad videokonferencie alebo audiokonferencie. 5. Medzi zasadnutiami môže Podvýbor pre clá riešiť akékoľvek záležitosti prostredníctvom korešpondencie. Článok 4 Delegácie Pred každým zasadnutím sú zmluvné strany informované prostredníctvom sekretariátu o plánovanom zložení delegácií každej zmluvnej strany, ktoré sa zúčastňujú na zasadnutí. Článok 5 Sekretariát 1. Úradník Európskej komisie a úradník Gruzínska, ktorí sú zodpovední za clá a otázky súvisiace s clami, plnia spoločne funkciu tajomníkov Podvýboru pre clá a spoločne vykonávajú kancelárske úlohy v duchu vzájomnej dôvery a spolupráce. 2. Sekretariát Výboru pre pridruženie v zložení pre otázky obchodu je informovaný o všetkých rozhodnutiach, stanoviskách, odporúčaniach, správach a iných dohodnutých opatreniach Podvýboru pre clá. Článok 6 Korešpondencia 1. Korešpondencia adresovaná Podvýboru pre clá sa posiela tajomníkovi niektorej zo zmluvných strán, ktorý následne informuje druhého tajomníka. 2. Sekretariát zabezpečí, aby sa korešpondencia adresovaná Podvýboru pre clá postúpila predsedovi Podvýboru pre clá a aby sa v prípade potreby rozposlala ako dokumenty uvedené v článku 7 tohto rokovacieho poriadku. 3. Korešpondenciu predsedu Podvýboru pre clá posiela sekretariát adresátom zmluvných strán v mene predsedu Podvýboru pre clá. Táto korešpondencia sa v prípade potreby rozpošle podľa ustanovenia v článku 7 tohto rokovacieho poriadku. Článok 7 Dokumenty 1. Dokumenty rozposielajú tajomníci Podvýboru pre clá. 2. Zmluvná strana zašle svoje dokumenty svojmu tajomníkovi. Tajomník zašle tieto dokumenty tajomníkovi druhej zmluvnej strany. 3. Tajomník Únie rozposiela dokumenty zodpovedným zástupcom Únie a kópiu takejto korešpondencie systematicky zasiela tajomníkovi Gruzínska. Tajomník Únie rozposiela kópiu konečných verzií dokumentov tajomníkom Výboru pre pridruženie v zložení pre otázky obchodu. 4. Tajomník Gruzínska rozposiela dokumenty zodpovedným zástupcom Gruzínska a kópiu takejto korešpondencie systematicky zasiela tajomníkovi Únie. Tajomník Gruzínska rozposiela kópiu konečných verzií dokumentov tajomníkom Výboru pre pridruženie v zložení pre otázky obchodu. Článok 8 Dôvernosť Pokiaľ zmluvné strany nerozhodnú inak, sú zasadnutia Podvýboru pre clá neverejné. Ak zmluvná strana predloží Podvýboru pre clá informácie označené ako dôverné, druhá zmluvná strana zaobchádza s takýmito informáciami ako s dôvernými informáciami. Článok 9 Program zasadnutí 1. Sekretariát Podvýboru pre clá vypracuje predbežný program každého zasadnutia na základe návrhov zmluvných strán. Predbežný program rokovania obsahuje body, v súvislosti s ktorými dostal sekretariát Podvýboru pre clá žiadosť o zaradenie do programu od jednej zo zmluvných strán spolu s príslušnými dokumentmi najneskôr 21 kalendárnych dní pred dňom konania zasadnutia. 2. Predbežný program spolu s príslušnými dokumentmi sa rozposiela v súlade s ustanovením v článku 7 najneskôr 15 kalendárnych dní pred začiatkom zasadnutia. 3. Na začiatku každého zasadnutia prijíma Podvýbor pre clá program zasadnutia. Do programu možno zaradiť aj body, ktoré nie sú uvedené v predbežnom programe, ak sa tak zmluvné strany dohodnú. 4. Predseda zasadnutia Podvýboru pre clá môže na základe súhlasu druhej zmluvnej strany pozvať zástupcov iných orgánov zmluvných strán alebo nezávislých expertov v danej oblasti na báze ad hoc, aby sa zúčastnili na jeho zasadnutiach s cieľom poskytnúť informácie o konkrétnych témach. Zmluvné strany zabezpečia, aby uvedení pozorovatelia alebo experti rešpektovali všetky požiadavky dôvernosti. 5. Predseda zasadnutia Podvýboru pre clá môže po konzultáciách so zmluvnými stranami skrátiť lehoty uvedené v odsekoch 1 a 2 s cieľom zohľadniť osobitné požiadavky. Článok 10 Zápisnica a operatívne závery 1. Návrh zápisnice vrátane operatívnych záverov z každého zasadnutia vypracuje tajomník Podvýboru pre clá predsedajúcej zmluvnej strany . 2. Návrh zápisnice vrátane operatívnych záverov sa predloží na schválenie Podvýboru pre clá. Zápisnicu je potrebné schváliť do 28 kalendárnych dní po každom zasadnutí Podvýboru pre clá. Overená kópia sa zašle všetkým adresátom uvedeným v článku 7 tohto rokovacieho poriadku. Článok 11 Rozhodnutia a odporúčania 1. Podvýbor pre clá prijíma praktické mechanizmy, opatrenia, rozhodnutia a odporúčania, ako sa stanovuje v článku 74 dohody. Tieto praktické mechanizmy, opatrenia, rozhodnutia a odporúčania sa prijímajú na základe konsenzu medzi zmluvnými stranami po ukončení príslušných vnútorných postupov na ich prijatie. Rozhodnutia sú pre zmluvné strany záväzné a zmluvné strany prijmú náležité opatrenia potrebné na ich vykonanie. 2. Každé rozhodnutie alebo odporúčanie podpíše predseda a overia obaja tajomníci. Bez toho, aby bol dotknutý odsek 3, predseda podpíše tieto dokumenty počas zasadnutia, na ktorom bolo príslušné rozhodnutie alebo odporúčanie prijaté. 3. Podvýbor pre clá môže prijímať rozhodnutia alebo vydávať odporúčania písomným postupom po ukončení príslušných vnútorných postupov, ak sa tak strany dohodnú. Písomný postup pozostáva z úradnej výmeny nót medzi oboma tajomníkmi, ktorí konajú v zmysle dohody zmluvných strán. Na tento účel sa text návrhu rozpošle podľa článku 7 v lehote najmenej 21 kalendárnych dní, počas ktorej sa musia oznámiť akékoľvek výhrady alebo zmeny. Predseda Podvýboru pre clá môže po konzultácii so zmluvnými stranami skrátiť lehoty uvedené v tomto odseku s cieľom zohľadniť osobitné okolnosti. Hneď, ako bude tento text schválený, rozhodnutie alebo odporúčanie podpíše predseda a overia dvaja tajomníci. 4. Akty Podvýboru pre clá sa nazývajú „rozhodnutie“ alebo „odporúčanie“. Každé rozhodnutie nadobúda účinnosť dňom jeho prijatia, pokiaľ sa v rozhodnutí nestanovuje inak. 5. Rozhodnutia a odporúčania sa rozpošlú obom zmluvným stranám. 6. Každá zmluvná strana sa môže rozhodnúť uverejniť rozhodnutia a odporúčania Podvýboru pre clá vo svojej príslušnej úradnej publikácii. Článok 12 Správy Podvýbor pre clá podáva na každom pravidelnom ročnom zasadnutí Výboru pre pridruženie v zložení pre otázky obchodu správy Výboru pre pridruženie v zložení pre otázky obchodu. Článok 13 Jazyky 1. Úradnými jazykmi Podvýboru pre clá sú angličtina a gruzínčina. 2. Pokiaľ sa nerozhodne inak, rokovania Podvýboru pre clá vychádzajú z dokumentácie vyhotovenej v týchto jazykoch. Článok 14 Výdavky 1. Každá zmluvná strana uhradí všetky výdavky, ktoré jej vznikli v dôsledku účasti na zasadnutiach Podvýboru pre clá, a to tak výdavky na personál, cestovné náklady a diéty, ako aj poštovné a telekomunikačné výdavky. 2. Výdavky v súvislosti s organizáciou zasadnutí a rozmnožovaním dokumentov hradí zmluvná strana, ktorá je organizátorom zasadnutia. 3. Výdavky na tlmočenie počas zasadnutí a na preklad dokumentov do angličtiny a gruzínčiny alebo z angličtiny a gruzínčiny podľa článku 13 ods. 1 tohto rokovacieho poriadku hradí zmluvná strana, ktorá je organizátorom zasadnutia. Tlmočenie a preklad do iných jazykov alebo z iných jazykov hradí priamo žiadajúca zmluvná strana. Článok 15 Zmeny rokovacieho poriadku Tento rokovací poriadok sa môže zmeniť rozhodnutím Podvýboru pre clá v súlade s článkom 74 ods. 3 písm. e). NÁVRH ROZHODNUTIE PODVÝBORU PRE ZEMEPISNÉ OZNAČENIA EÚ A GRUZÍNSKA č. 1/2015 z .. 2015, ktorým sa prijíma jeho rokovací poriadok PODVÝBOR PRE ZEMEPISNÉ OZNAČENIA EÚ A GRUZÍNSKA, so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej, („dohoda“), a najmä na jej článok 179, keďže: (1) Od 1. septembra 2014 sa predbežne vykonávajú časti dohody v súlade s jej článkom 431. (2) V článku 179 dohody sa stanovuje, že Podvýbor pre zemepisné označenia monitoruje vývoj dohody v oblasti zemepisných označení a slúži ako fórum na spoluprácu a dialóg v oblasti zemepisných označení.. (2) V článku 179 ods. 2 dohody sa stanovuje, že Podvýbor pre zemepisné označenia by mal prijať rokovací poriadok, SA ROZHODOL TAKTO: Článok 1 Týmto sa prijíma rokovací poriadok Podvýboru pre zemepisné označenia stanovený v dodatku. Článok 2 Toto rozhodnutie nadobúda účinnosť dňom jeho prijatia. V || Za Podvýbor pre zemepisné označenia || predseda Dodatok Rokovací poriadok Podvýboru pre zemepisné označenia EÚ a Gruzínska Článok 1 Všeobecné ustanovenia 1. Podvýbor pre zemepisné označenia zriadený v súlade s článkom 179 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej („dohoda“) pomáha na zasadnutiach Výboru pre pridruženie v zložení pre otázky obchodu, ako sa stanovuje v článku 408 ods. 4 hlavy IV dohody, pri plnení jeho povinností. 2. Podvýbor pre zemepisné označenia plní svoje povinnosti stanovené v článku 179 dohody. 3. Podvýbor pre zemepisné označenia sa skladá z úradníkov Európskej komisie a Gruzínska, ktorí majú kompetencie v oblasti zemepisných označení. 4. Zmluvné strany vymenujú vedúcich delegácií, ktorí budú kontaktnými osobami pre všetky záležitosti týkajúce sa podvýboru. 5. Vedúci delegácií vykonávajú funkciu predsedu v súlade s nižšie uvedeným článkom 2. 6. Každý vedúci delegácie môže delegovať všetky alebo niektoré úlohy vyplývajúce z funkcie vedúceho delegácie na vymenovaného zástupcu a v takom prípade všetky ďalej uvedené odkazy na vedúceho delegácie platia rovnako pre vymenovaného zástupcu. 7. Zmluvné strany v tomto rokovacom poriadku sú vymedzené podľa ustanovenia v článku 428 dohody. Článok 2 Predsedníctvo Zmluvné strany budú striedavo predsedať Podvýboru pre zemepisné označenia počas obdobia 12 mesiacov. Prvé obdobie sa začína dňom prvého zasadnutia Rady pre pridruženie a končí sa 31. decembra toho istého roku. Článok 3 Zasadnutia 1. Pokiaľ sa strany nedohodnú inak, Podvýbor pre zemepisné označenia sa zíde na požiadanie ktorejkoľvek zmluvnej strany, a to striedavo v EÚ a Gruzínsku, a v každom prípade najneskôr do 90 dní odo dňa podania žiadosti. 2. Každé zasadnutie Podvýboru pre zemepisné označenia zvoláva predseda v deň a na mieste, na ktorých sa zmluvné strany dohodli. Predseda Podvýboru pre zemepisné označenia vydá oznámenie o zvolaní zasadnutia najneskôr 28 kalendárnych dní pred začiatkom zasadnutia, pokiaľ sa zmluvné strany nedohodnú inak. 3. Pokiaľ je to možné, pravidelné zasadnutie Podvýboru pre zemepisné označenia sa zvolá v dostatočnom predstihu pred pravidelným zasadnutím Výboru pre pridruženie v zložení pre otázky obchodu. 4. Vo výnimočných prípadoch sa zasadnutia podvýboru pre zemepisné označenia môžu uskutočniť s použitím všetkých dohodnutých technických prostriedkov vrátane videokonferencie. Článok 4 Delegácie Pred každým zasadnutím sú zmluvné strany informované prostredníctvom sekretariátu o plánovanom zložení delegácií každej zmluvnej strany, ktoré sa zúčastňujú na zasadnutí. Článok 5 Sekretariát 1. Zástupca Európskej komisie a zástupca Gruzínska plnia spoločne funkciu tajomníkov Podvýboru pre zemepisné označenia a spoločne vykonávajú kancelárske úlohy v duchu vzájomnej dôvery a spolupráce. 2. Sekretariát zasadnutia Výboru pre pridruženie v zložení pre otázky obchodu je informovaný o všetkých rozhodnutiach, správach a iných dohodnutých opatreniach Podvýboru pre zemepisné označenia. Článok 6 Korešpondencia 1. Korešpondencia adresovaná Podvýboru pre zemepisné označenia sa posiela tajomníkovi niektorej zo zmluvných strán, ktorý následne informuje druhého tajomníka. 2. Sekretariát zabezpečí, aby sa korešpondencia adresovaná Podvýboru pre zemepisné označenia postúpila predsedovi Podvýboru pre zemepisné označenia a aby sa v prípade potreby rozposlala ako dokumenty uvedené v článku 7 tohto rokovacieho poriadku. 3. Korešpondenciu predsedu Podvýboru pre zemepisné označenia posiela sekretariát adresátom zmluvných strán v mene predsedu Podvýboru pre zemepisné označenia. Táto korešpondencia sa v prípade potreby rozpošle podľa ustanovenia v článku 7 tohto rokovacieho poriadku. Článok 7 Dokumenty 1. Dokumenty rozposielajú tajomníci Podvýboru pre zemepisné označenia. 2. Zmluvná strana zašle svoje dokumenty svojmu tajomníkovi. Tajomník zašle tieto dokumenty tajomníkovi druhej zmluvnej strany. 3. Tajomník Únie rozposiela dokumenty zodpovedným zástupcom Únie a kópiu takejto korešpondencie systematicky zasiela tajomníkovi Gruzínska a tajomníkom Výboru pre pridruženie v zložení pre otázky obchodu. 4. Tajomník Únie rozposiela dokumenty zodpovedným zástupcom Gruzínska a kópiu takejto korešpondencie systematicky zasiela tajomníkovi Únie a tajomníkom Výboru pre pridruženie v zložení pre otázky obchodu. Článok 8 Dôvernosť Pokiaľ zmluvné strany nerozhodnú inak, sú zasadnutia Podvýboru pre zemepisné označenia neverejné. Ak zmluvná strana predloží Podvýboru pre zemepisné označenia informácie označené ako dôverné, druhá zmluvná strana zaobchádza s takýmito informáciami ako s dôvernými informáciami. Článok 9 Program zasadnutí 1. Sekretariát Podvýboru pre zemepisné označenia vypracuje predbežný program každého zasadnutia, ako aj návrh operatívnych záverov, ako sa stanovuje v článku 10, a to na základe návrhov zmluvných strán. Predbežný program rokovania obsahuje body, v súvislosti s ktorými dostal sekretariát Podvýboru pre zemepisné označenia žiadosť o zaradenie do programu od jednej zo zmluvných strán spolu s príslušnými dokumentmi najneskôr 21 kalendárnych dní pred dňom konania zasadnutia. 2. Predbežný program spolu s príslušnými dokumentmi sa rozposiela v súlade s ustanovením v článku 7 najneskôr 15 kalendárnych dní pred začiatkom zasadnutia. 3. Na začiatku každého zasadnutia prijme predseda a vedúci druhej delegácie program zasadnutia. Do programu možno zaradiť aj body, ktoré nie sú uvedené v predbežnom programe, ak sa tak zmluvné strany dohodnú. 4. Predseda zasadnutia Podvýboru pre zemepisné označenia môže na základe súhlasu druhej zmluvnej strany pozvať zástupcov iných orgánov zmluvných strán alebo nezávislých expertov v danej oblasti na báze ad hoc, aby sa zúčastnili na jeho zasadnutiach s cieľom poskytnúť informácie o konkrétnych témach. Zmluvné strany zabezpečia, aby uvedení pozorovatelia alebo experti rešpektovali všetky požiadavky dôvernosti. 5. Predseda zasadnutia Podvýboru pre zemepisné označenia môže po konzultáciách so zmluvnými stranami skrátiť lehoty uvedené v odsekoch 1 a 2 s cieľom zohľadniť osobitné požiadavky. Článok 10 Zápisnica a operatívne závery 1. Návrh zápisnice z každého zasadnutia vypracujú obidvaja tajomníci spoločne. 2. V zápisnici sa spravidla vo vzťahu ku každému bodu programu uvádzajú tieto informácie: a) účastníci zasadnutia, úradníci, ktorí ich sprevádzali a prípadní pozorovatelia alebo experti, ktorí sa zúčastnili na zasadnutí; b) dokumenty predložené Podvýboru pre zemepisné označenia; c) vyhlásenia, ktoré sa zaznamenali na požiadanie Podvýboru pre zemepisné označenia; ako aj d) v prípade potreby operatívne závery zo zasadnutia podľa ustanovenia v odseku 4. 3. Návrh zápisnice sa predloží na schválenie Podvýboru pre zemepisné označenia. Zápisnicu je potrebné schváliť do 28 kalendárnych dní po každom zasadnutí Podvýboru pre zemepisné označenia. Overená kópia sa zašle všetkým adresátom uvedeným v článku 7 tohto rokovacieho poriadku. 4. Návrh operatívnych záverov z každého zasadnutia vypracuje tajomník Podvýboru pre zemepisné označenia predsedajúcej zmluvnej strany a spolu s programom ho rozpošle zmluvným stranám, zvyčajne najneskôr 15 kalendárnych dní pred začiatkom zasadnutia. Tento návrh sa v priebehu zasadnutia aktualizuje tak, aby na konci zasadnutia Podvýbor pre zemepisné označenia, pokiaľ nie je dohodnuté inak, prijal operatívne závery, v ktorých sa odzrkadľujú následné opatrenia, na ktorých sa zmluvné strany dohodli. Po schválení sa operatívne závery pripoja k zápisnici a ich vykonávanie sa preskúma počas nasledujúceho zasadnutia Podvýboru pre zemepisné označenia. Na tento účel Podvýbor pre zemepisné označenia prijme vzor, ktorý umožní vysledovať každé opatrenie podľa konkrétnej lehoty. Článok 11 Rozhodnutia 1. Podvýbor pre zemepisné označenia bude mať právomoc prijímať rozhodnutia v prípadoch ustanovených v článok 179 ods. 3 dohody. Tieto rozhodnutia sa prijímajú na základe konsenzu medzi zmluvnými stranami po ukončení príslušných vnútorných postupov na ich prijatie. Rozhodnutia sú pre zmluvné strany záväzné a zmluvné strany prijmú náležité opatrenia potrebné na ich vykonanie. 2. Každé rozhodnutie podpíše predseda a overia obaja tajomníci. Bez toho, aby bol dotknutý odsek 4, zástupcovia podpíšu tieto dokumenty počas zasadnutia, na ktorom bolo príslušné rozhodnutie prijaté. 3. Podvýbor pre zemepisné označenia sa môžu prijímať rozhodnutia alebo schvaľovať správy písomným postupom po ukončení príslušných vnútorných postupov, ak sa tak strany dohodnú. Písomný postup pozostáva z úradnej výmeny nót medzi oboma tajomníkmi, ktorí konajú v zmysle dohody zmluvných strán. Na tento účel sa text návrhu rozpošle podľa článku 7 v lehote najmenej 21 kalendárnych dní, počas ktorej sa musia oznámiť akékoľvek výhrady alebo zmeny. Predseda Podvýboru pre zemepisné označenia môže po konzultácii so zmluvnými stranami skrátiť lehoty uvedené v tomto odseku s cieľom zohľadniť osobitné okolnosti. Po schválení textu rozhodnutie alebo správy podpíše predseda a overia obaja tajomníci. 4. Akty Podvýboru pre zemepisné označenia sa nazývajú „rozhodnutie“ alebo „správa“. Každé rozhodnutie nadobúda účinnosť dňom jeho prijatia, pokiaľ sa v rozhodnutí nestanovuje inak. 5. Rozhodnutia sa rozpošlú obom zmluvným stranám. 6. Každá zmluvná strana sa môže rozhodnúť uverejniť rozhodnutia Podvýboru pre zemepisné označenia vo zemepisné označenia vo svojej príslušnej úradnej publikácii. Článok 12 Správy Podvýbor pre zemepisné označenia podáva na každom pravidelnom zasadnutí Výboru pre pridruženie v zložení pre otázky obchodu správy Výboru pre pridruženie v zložení pre otázky obchodu. Článok 13 Jazyky 1. Úradnými jazykmi Podvýboru pre zemepisné označenia sú angličtina a gruzínčina. 2. Pokiaľ sa nerozhodne inak, rokovania Podvýboru pre zemepisné označenia vychádzajú z dokumentácie vyhotovenej v týchto jazykoch. Článok 14 Výdavky 1. Každá zmluvná strana uhradí všetky výdavky, ktoré jej vznikli v dôsledku účasti na zasadnutiach Podvýboru pre zemepisné označenia, a to tak výdavky na personál, cestovné náklady a diéty, ako aj poštovné a telekomunikačné výdavky. 2. Výdavky v súvislosti s organizáciou zasadnutí a rozmnožovaním dokumentov hradí zmluvná strana, ktorá je organizátorom zasadnutia. 3. Výdavky na tlmočenie počas zasadnutí a na preklad dokumentov do angličtiny a gruzínčiny alebo z angličtiny a gruzínčiny podľa článku 13 ods. 1 tohto rokovacieho poriadku hradí zmluvná strana, ktorá je organizátorom zasadnutia. Tlmočenie a preklad do iných jazykov alebo z iných jazykov hradí priamo žiadajúca zmluvná strana. Článok 15 Zmeny rokovacieho poriadku Tento rokovací poriadok sa môže zmeniť rozhodnutím Podvýboru pre zemepisné označenia v súlade s článkom 179 ods. 2.